*.................( sz.) napirend*

### Előterjesztve: a Közoktatási, Közművelődési, Sport, Egészségügyi, Szociális és Lakásügyi Bizottsághoz

### E L Ő T E R J E S Z T É S

a Képviselő-testület 2022. november 24-i rendes ülésére

Tárgy: Javaslat a Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására

Készítette: ……………………………………..

 Fábik Gabriella

 ellátási osztályvezető s.k.

 ……………………………………..

 Ötvös Zoltán

intézményirányítási osztályvezető s.k.

Egyeztetve: ……………………………………..

 Vargáné Luketics Gabriella

 humánszolgáltatási igazgató s.k.

Látta: …………………………………….

 dr. Szalai Tibor

 jegyző

 …………………………………..

 dr. Silye Tamás

 jegyzői igazgató

A napirend tárgyalása zárt ülést nem igényel.

Tisztelt Képviselő-testület!

A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.) módosítására teszünk javaslatot az alábbiak szerint.

Az R. szabályozza a pénzbeli és természetbeni ellátások rendszerét a kerületben, melyet az Önkormányzat a napi ügyintézés tapasztalatait alapul véve felülvizsgál, és szükség esetén módosít.

* Az R. 2022. október 1. napjától kiegészült egy természetbeni, egyszeri támogatási formával. Az időskorú személyek „Fény kupon” formájában nyújtott egyszeri természetbeni támogatásának célja, hogy a II. kerületben élő rászoruló nyugdíjasoknak segítséget nyújtson az egyre dráguló élelmiszerek megvásárlásához. Az R. alapján kérelemre azon 65. életévét betöltött kerületi személyek részesülnének a támogatásban, akik részére megállapított nyugdíj vagy nyugdíjszerű ellátás havi összege nem haladja meg a 156 750 Ft-ot, és az R. szerinti egyéb támogatásban nem részesül. A jelenleg hatályos szabályozás alapján a kérelmek benyújtási határideje november 15. napja volt. Tekintettel azonban az igények nagy számára, és arra a tapasztalatra, hogy sok idős személy csak később értesül a támogatás lehetőségéről, indokoltnak tartjuk a támogatás benyújtására egy második időintervallumot megadni - 2022. december 2. és december 12. között - azért, hogy minél több időskorú kerületi polgárnak tudjunk segítséget nyújtani. A kérelem nyomtatványon pedig egyszerűsödnek a benyújtáshoz szükséges mellékletek.
* A R. 3. mellékletben rögzített gyermekétkeztetési és alapellátáson felül biztosított egyéb szolgáltatások térítési díjai módosulásának indoka, hogy az Önkormányzat 2013. év szeptemberétől kötött - közbeszerzés eredményeként - határozatlan időre szóló szerződést a köznevelési intézményekben (iskolák, óvodák) étkezők részére akkor még a Hungast Vital Kft-vel (ill. jogelődjével a Sodexo Magyarország Kft).

 A szerződés alapján minden év szeptember 1-jétől kerülhet sor szolgáltatási díj emelésére, melynek mértékénél a KSH által közölt előző évi %-os növekedést kell figyelembe venni (élelmiszer 45 %-ban, 35 %-ban a nemzetgazdasági átlagbér, 20 %-ban az energiahordozók).

 A szolgáltató 2018. évet követően minden évben levélben fordult Önkormányzatunkhoz és részletes, tételes kimutatásban mutatta be a tényleges élelmiszer ár változást, minimálbér emeléseket és kérte a közbeszerzési törvényre (Kbt.141. §) hivatkozva a szerződéstől eltérő magasabb emelés jóváhagyását. Az idei évig a szerződésben rögzített számítás szerint emelkedett a szolgáltatási díj, azonban a 2022. évre vonatkozóan a szolgáltató által eljuttatott szolgáltatási díj emelésére a szerződésben meghatározottakon felüli 22,5 %-ot javasolt, jelezve azt, hogy a szolgáltatás jelenlegi színvonalát is csak az emelés teljesítésével tudják biztosítani, előrevetítve, hogy a jövő évben az inflációs hatások miatt további emelés várható. A javaslat pontosan kidolgozott, számszerűsített, valós adatokat tartalmaz.

 2022. szeptember 1-től – a fentiekre tekintettel – a szolgáltatási díj 22,5 %-kal, illetve 2023. január 1-től további 6,1 %-kal került/kerül emelésre.

 A szolgáltatást igénybe vevők részére legutóbb 2018. szeptember 1-től emeltünk térítési díjat.

 Önkormányzatunk költségvetési lehetőségeit figyelembe véve 2023. január 1-től kénytelenek vagyunk – az infláció mértékéhez közelítve 22 %-kal – a térítési díjak emelésére javaslatot tenni.

 Kerületünk 6 bölcsődéjében saját maguk főznek. Az élelmiszer áremelések őket is sújtják, így a bölcsődékben gondozottak étkezési térítési díjának emelésére is teszünk javaslatot.

 A javasolt emelés a háromszori étkezés igénybevételénél a szülők részére naponta nettó 60-95 Ft többlet kiadást jelent.

 A gyermekek védelméről szóló 1997. évi XXXI. törvény 151. § (3)-(3a) bekezdései szerint a gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.

 Ha a fenntartó vagy a települési önkormányzat a gyermekétkeztetést vásárolt szolgáltatás útján biztosítja, az intézményi térítési díj megállapítása érdekében az étkeztetést biztosító szolgáltató köteles elkülönítetten kimutatni a gyermekétkeztetéssel összefüggésben felmerülő nyersanyagköltséget.

 A javasolt 22%-os emelés alacsonyabb a szolgáltató által, illetve a bölcsődék által önköltség számítás alapján kimutatott nyersanyagköltségnél.

 Természetesen a jogszabályban rögzített normatív kedvezményeken túl (három gyerekesek, rendszeres nevelési támogatásban részesülők) önkormányzati rendeletünk továbbra is méltányossági kedvezményeket nyújt a rászoruló szülők segítésére.

* Tekintettel arra, hogy az R.-ben az egyedülélő fogalma 2022. november 1-től módosításra került, az R. 4. számú mellékletben is átvezetésre került a fogalom meghatározása.
* Az R. 2022. december 1. napjától hatályba lépő új térítési díj táblázatai alkalmazásával okafogyottá válik a 80 év feletti ellátottak további méltánylása, mivel az ellátásban részesülők zöme 80 év feletti, ezért a díjtáblázatok a 80 év felettiek kedvezményét a díjtáblázatokba beépítve és a jövedelmi helyzeteket alapul véve készültek el.

A 2022. évi költségvetésben a változtatásokhoz szükséges forrás rendelkezésre áll.

Kérem a Tisztelt Képviselő-testületet az előterjesztés megvitatására és a rendelet módosításának elfogadására.

A rendelet módosítás elfogadásához minősített többségű szavazati arány szükséges.

Budapest, 2022. november 16.

Kovács Márton

alpolgármester

Budapest Főváros II. Kerületi Önkormányzat Képviselő-testületének /2022. ( . .) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet módosításáról

|  |  |
| --- | --- |
| Jelenlegi szövegezés | Javasolt módosítás |
|  | Budapest Főváros II. Kerületi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11., 11a. és 12. pontjában meghatározott feladatkörében eljárva, valamint a szociális igazgatásról és szociális ellátásokról szóló 1993. évi III. törvény 26. §-ában, 92. § (2) bekezdésében, illetve a 132. § (4) bekezdés g) pontjában kapott felhatalmazás alapján eljárva a következőket rendeli el: |
| R. 32/A. § (5) bekezdés d) pont: *(5) Az Önkormányzat kérelemre egyszeri 5000 Ft értékben természetbeni (elsősorban élelmiszerutalvány, bón) támogatást nyújt azon II. kerületi lakcímmel rendelkező szociálisan rászoruló személy részére, aki**„d)* a kérelmét 2022. november 15. napjáig benyújtotta.” | 1. §A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 32/A. § (5) bekezdés d) pontja helyébe a következő rendelkezés lép:*„d)* a kérelmét 2022. december 12. napjáig benyújtotta.” |
|  | 2. §A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzat rendelet 3. melléklete helyébe az 1. melléklet lép. |
|  | 3. §A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 4.13. melléklete helyébe a 2. melléklet lép. |
|  | 4. §A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 4. mellékletében az "Egyedül élő: az a személy, aki egyszemélyes háztartásban lakik, valamint gyermeket nevelő egyedülálló személy." szövegrész helyébe az "Egyedülélő: az a személy, aki egyszemélyes háztartásban lakik." szöveg lép. |
| R. 38. § (3) bekezdése:„(3) A házi segítségnyújtásért és az étkeztetésért fizetendő személyi térítési díjat a 80. életévüket betöltött személyek részére egy fizetési sávval alacsonyabb összegben kell megállapítani.” | 5. §Hatályát veszti a szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 38. § (3) bekezdése. |
|  | 6. §(1) Ez a rendelet – a (2) bekezdésben foglalt kivétellel – 2022. december 1-jén lép hatályba, és 2023. január 2-án hatályát veszti.(2) A 2. § és az 1. melléklet 2023. január 1-jén lép hatályba. |

Budapest Főváros II. Kerületi Önkormányzat Képviselő-testületének /2022. ( . .) önkormányzati rendelete

a szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet módosításáról

Budapest Főváros II. Kerületi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11., 11a. és 12. pontjában meghatározott feladatkörében eljárva, valamint a szociális igazgatásról és szociális ellátásokról szóló 1993. évi III. törvény 26. §-ában, 92. § (2) bekezdésében, illetve a 132. § (4) bekezdés g) pontjában kapott felhatalmazás alapján eljárva a következőket rendeli el:

1. §

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 32/A. § (5) bekezdés d) pontja helyébe a következő rendelkezés lép:

*[Az Önkormányzat kérelemre egyszeri 5000 ft értékben természetbeni (elsősorban élelmiszerutalvány, bón) támogatást nyújt azon II. kerületi lakcímmel rendelkező szociálisan rászoruló személy részére, aki]*

„*d)* a kérelmét 2022. december 12. napjáig benyújtotta.”

2. §

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzat rendelet 3. melléklete helyébe az 1. melléklet lép.

3. §

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 4.13. melléklete helyébe a 2. melléklet lép.

4. §

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 4. mellékletében az "Egyedül élő: az a személy, aki egyszemélyes háztartásban lakik, valamint gyermeket nevelő egyedülálló személy." szövegrész helyébe az "Egyedülélő: az a személy, aki egyszemélyes háztartásban lakik." szöveg lép.

5. §

Hatályát veszti a szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 38. § (3) bekezdése.

6. §

(1) Ez a rendelet – a (2) bekezdésben foglalt kivétellel – 2022. december 1-jén lép hatályba, és 2023. január 2-án hatályát veszti.

(2) A 2. § és az 1. melléklet 2023. január 1-jén lép hatályba.

|  |  |
| --- | --- |
| Örsi Gergelypolgármester | dr. Szalai Tiborjegyző |

*1. melléklet*

„3. melléklet a 3/2015. (II. 27.) önkormányzati rendelethez

Gyermekétkeztetési és az alapellátáson felül biztosított egyéb szolgáltatási térítési díjak

|  |  |
| --- | --- |
| A |  B |
|  Intézménytípusmegnevezése |  Nyersanyagköltségnettó Ft/nap |
|  I. *Bölcsőde* |  523,30 |
|  ebből reggeli |  104,90 |
|  tízórai |  52,50 |
|  ebéd  |  261,00  |
|  uzsonna |  104,90 |
|  II. *Óvoda* |  464,60 |
|  ebből tízórai |  72,30 |
|  ebéd |  320,00 |
|  uzsonna  |  72,30 |
|  III. *Általános iskola* |  524,00 |
|  ebből tízórai |  79,50 |
|  ebéd |  367,20 |
|  uzsonna |  77,20 |
|  IV. *Középiskola ebéd* |  374,80 |

*Időszakos gyermekfelügyelet\*\**

|  |  |  |
| --- | --- | --- |
|  Megnevezés |   |   |
|   |  Térítési díj |   |
|  Egész nap 7-18 óráig |  3.450.- Ft |  + igénybevett étkezés önköltségi áron |
|  Délelőtt 7-12 óráig |  2.484.- Ft |  + igénybevett étkezés önköltségi áron |
|  Délután 12-18 óráig |  1.829.- Ft |  + igénybevett étkezés önköltségi áron |

*Játszócsoport\*\**

|  |  |  |  |
| --- | --- | --- | --- |
|  Megnevezés |  Működés |   |   |
|   |   |  Térítési díj |   |
|  1 alkalom |  Keddi napokon  |  1.200.- Ft |  + igénybevett étkezés önköltségi áron |

*További szolgáltatások\*\*:*

|  |  |  |  |
| --- | --- | --- | --- |
|  Megnevezés |  Működés |  Térítési díj |  Megjegyzés |
|  Ambuláns fejlesztés |  Hétköznap 10-18 óráig |  3.000.- Ft/ óra |  Tornaszoba, egyéni fejlesztőszoba, hidroterápiás medence használata fejlesztőszakemberrel |
|  Sószoba használat |  Hétköznap12-18 óráig  |  500.- Ft/20 perc |  Max. 1 szülő + két gyermek |
|  Nyújtott nyitva tartás |  Hétköznap18-20 óráig |  Minden megkezdett óra 1.500.- Ft |  Előzetes igénybejelentés alapján |

\*\*Mentes az ÁFA alól az a szolgáltatás - az étkeztetés kivételével, ha annak fejében járó ellenérték külön térítendő meg - és az ahhoz szorosan kapcsolódó termékértékesítés, amelyet bölcsődei ellátás keretében közszolgáltató ilyen minőségben teljesít (az általános forgalmi adóról szóló 2007. évi CXXVII. törvény 85. § (1) bekezdésének *h)* pontja értelmében).”

*2. melléklet*

„4.13. melléklet a 3/2015. (II.27.) önkormányzati rendelethez

KÉRELEM

IDŐSKORÚ SZEMÉLYEK RÉSZÉRE NYÚJTOTT EGYSZERI TERMÉSZETBENI

TÁMOGATÁS MEGÁLLAPÍTÁSÁHOZ

Alulírott kérelmezem, az időskorú személyek részére nyújtott egyszeri természetbeni támogatás megállapítását, tekintettel arra, hogy 65. életévemet betöltöttem és a részemre megállapított nyugdíj vagy nyugdíjszerű ellátás havi összege nem haladja meg a 156.750,-Ft-ot.

Fentieket a kérelem nyomtatvány csatolt mellékleteivel igazolom.

1. A kérelmező adatai:

|  |
| --- |
| Neve: ......................................................................................................................................... |
| Születési neve: .......................................................................................................................... |
| Anyja neve: ............................................................................................................................... |
| Születés helye, ideje (év, hó, nap): ........................................................................................... |
| Lakóhelye:     irányítószám ................................................................ település .........................................................utca/út/tér .............. házszám ............ épület/lépcsőház ............... emelet, ajtó |
| Tartózkodási helye:     irányítószám ........................................................................ település ...........................................................utca/út/tér .............. házszám ............ épület/lépcsőház ............... emelet, ajtóÉletvitelszerűen: lakóhelyemen /tartózkodási helyemen tartózkodom. *(megfelelő rész aláhúzandó)*

|  |
| --- |
| Társadalombiztosítási Azonosító Jele:         Állampolgársága: ...................................................................................................................... |
| Telefonszám:…………………………….. Email:……………………………………………(nem kötelező adat) |
| A kérelmező idegenrendészeti státusza (nem magyar állampolgárság esetén):……………………. |

 |

Részemre megállapított nyugdíj vagy nyugdíjszerű ellátás havi összege: …...……………

2. Nyilatkozatok:

2.1. Tudomásul veszem, hogy a Hatóság a közölt adatok valódiságát ellenőrizheti.

2.2. Felelősségem tudatában kijelentem, hogy a közölt adatok a valóságnak megfelelnek.

2.3. Tájékoztatjuk, hogy a nyomtatványon megadott személyes adatokat az általános közigazgatási rendtartásról szóló 2016. évi CL. törvény 27. § (1) bekezdésében, a szociális igazgatásról és szociális ellátásokról szóló 1993. évi III. törvény 18. §-a és a Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendeletében meghatározott jogalappal, célból, körben kezeljük.

Amennyiben Ön a megjelölt jogszabályokban megjelölteteken túl további személyes adatot is megad a fentiek szerint, úgy azokat a tényállás tisztázásához elengedhetetlenül szükséges más személyes adatoknak tekintjük. Ezen adatokra vonatkozóan Ön az információs önrendelkezési jogról és az információszabadságról szóló 2011. évi CXII. törvény szerinti hozzájárulását vélelmezzük, amellyel egyidejűleg nyilatkozik, hogy amennyiben harmadik fél adatait is megadja, úgy a megadott személyes adatok előttünk történő feltárására az érintettől megfelelő felhatalmazással rendelkezik.

A fenti tájékoztatást tudomásul veszem.

2.4. Hozzájárulok a kérelemben szereplő adatoknak a szociális igazgatási eljárás során történő felhasználásához.

Budapest, ……………………

 ……..……………………………

 Kérelmező aláírása

A támogatás kedvező elbírálása esetén, az általános közigazgatási rendtartásról szóló 2016. évi CL. törvény 118. § (4) bekezdése, valamint a 82. § (2) bekezdés b) pontja, és a (3) bekezdés a) pontja alapján fellebbezési jogomról lemondok:

Budapest, ……………………

 ……..……………………………

 Kérelmező aláírása

Kérelemhez mellékelni kell:

a kérelmező részére megállapított nyugdíj vagy nyugdíjszerű ellátás havi összegéről igazolást (a kifizető szerv igazolása, vagy a felvett ellátást igazoló szelvény, vagy banki igazolás, bankszámlakivonat az ellátások összegére vonatkozóan, vagy a folyósító szerv tárgyévre kiadott igazolása)”

Általános indokolás

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet (a továbbiakban: R.) szabályozza a pénzbeli és természetbeni ellátások rendszerét a kerületben, melyet Budapest Főváros II. Kerületi Önkormányzat a napi ügyintézés tapasztalatait alapul véve felülvizsgál, és szükség esetén módosít.

Részletes indokolás

Az 1. §-hoz

Az R. 2022. október 1. napjától kiegészült egy természetbeni, egyszeri támogatási formával. Az időskorú személyek „Fény kupon” formájában nyújtott egyszeri természetbeni támogatásának célja, hogy a II. kerületben élő rászoruló nyugdíjasoknak segítséget nyújtson az egyre dráguló élelmiszerek megvásárlásához. Az R. alapján kérelemre azon 65. életévét betöltött kerületi személyek részesülnének a támogatásban, akik részére megállapított nyugdíj vagy nyugdíjszerű ellátás havi összege nem haladja meg a 156 750 Ft-ot, és az R. szerinti egyéb támogatásban nem részesül. A jelenleg hatályos szabályozás alapján a kérelmek benyújtási határideje november 15. napja. Tekintettel azonban, az igények nagy számára, és arra a tapasztalatra, hogy sok idős személy csak később értesül a támogatás lehetőségéről, indokoltnak tartjuk a támogatás benyújtására egy második időintervallumot megadni - 2022. december 2. és december 12. között - azért, hogy minél több időskorú kerületi polgárnak tudjunk segítséget nyújtani.

A 2. §-hoz

Emeli a gyermekétkeztetési és egyéb, gyermekek ellátásával és felügyeletével kapcsolatos térítési díjak összegét, a megemelkedett bérekre, beszerzési árra és egyéb költségekre tekintettel.

A 3. §-hoz

Az időskorú személyek részére nyújtott egyszeri természetbeni támogatás iránti kérelem nyomtatványon egyszerűsödnek a benyújtáshoz szükséges mellékletek.

A 4. §-hoz

Tekintettel arra, hogy az R.-ben az egyedülélő fogalma 2022. november 1-től módosításra került, az R. 4.1 és 4.2. számú mellékletben is átvezetésre került a fogalom meghatározása.

Az 5. §-hoz

Hatályon kívül helyezésről rendelkezik. Az R. 2022. december 1. napjától hatályba lépő új térítési díj táblázatai alkalmazásával okafogyottá válik a 80 év feletti ellátottak további méltánylása, mivel az ellátásban részesülők zöme 80 év feletti, ezért a díjtáblázatok a 80 év felettiek kedvezményét a díjtáblázatokba beépítve és a jövedelmi helyzeteket alapul véve készültek el.

A 6. §-hoz

Hatályba lépésről és hatályon kívül helyezésről rendelkezik.